HP Foods

HP Foods Limited er et britisk matvareselskap som blant annet produserer HP Sauce og sausemerkene Lea & Perrins og Daddies.«Heinz buys HP sauce in £470m deal», BBC News, 20. juni 2005. Besøkt 23. mars 2009. Selskapet ble etablert i 1875 og har hovedkontor i Birmingham i England. 

Selskapet, som tidligere var kjent som Midlands Vinegar Company og Smedley HP Foods Limited, ble oppkjøpt av Imperial Foods, en avdeling innen Imperial Group. HP Foods Ltd ble beholdt av Imperials morselskap Hanson plc selv etter fisjonen av Imperial Group. Det ble solgt til Groupe Danone SA i 1988 for 199 millioner GBP, og Danone solgte det i juni 2005 videre til Heinz for 470 millioner GBP. Overtakelen ble imidlertid i oktober samme år henvist til det britiske konkurransetilsynet,«Watchdogs probe HP sauce takeover», BBC news, 26. oktober 2005. Besøkt 23. mars 2009 som etter en gjennomgang godkjente overtakelsen, og Heinz begynte deretter prosessen med å integrere det nye selskapet i sin virksomhet.

I 2007 ble den historiske Aston-fabrikken i Birmingham revet, og produksjonen av sausmerkene HP og Daddies ble flyttet til Nederland.«Staff told of HP factory closure», BBC News, 23. august 2006. Besøkt 22. mars 2009.«Demolition of HP factory begins», BBC News, 2. juli 2007. Besøkt 22. mars 2009. Produksjonen av Worcestershire sauce ble flyttet tilbake til Worcester.

 Referanser 

Eksterne lenker
 HP Foods offisielle nettsted

Kategori:Britiske industriselskaper
Kategori:Næringsmiddelprodusenter
Kategori:Selskaper etablert i 1875
Kategori:1875 i Storbritannia